
         ΑΝΑΡΤΗΤΕΑ ΣΤΟ ΔΙΑΔΙΚΤΥΟ
ΔΗΜΟΣ ΛΕΥΚΑΔΑΣ




            
                   
ΑΠΟΣΠΑΣΜΑ                        
Από το πρακτικό της με αριθ. 5ης/2024 Συνεδρίασης

της Δημοτικής Επιτροπής

του Δήμου Λευκάδας

Αριθ. Απόφ. 65/2024
Στην Λευκάδα σήμερα  στις 28 του μηνός Φεβρουαρίου  του έτους  2024,  ημέρα  Τετάρτη  και  ώρα  09:00,  ήλθε σε τακτική συνεδρίαση η Δημοτική Επιτροπή του Δήμου, σύμφωνα με τις δ/ξεις του άρθρου 75 του Ν.3852/2010 , όπως αντικαταστάθηκε από το άρθρο 77 του Ν. 4555/18, των άρθρων 8, 9 & 26 του Ν. 5056/2023, την υπ΄ άριθ. 1328/110575/2023/23-12-2023 εγκ. Υπ. Εσωτερικών, και τις δ/ξεις του άρθρου 55 του Ν.5083/2024, ύστερα από την αριθ. πρωτ: 4061/23.2.2024 έγγραφη πρόσκληση του Προέδρου της, η οποία επιδόθηκε  νόμιμα στα μέλη της.
Αφού διαπιστώθηκε νόμιμη απαρτία, από τον Προεδρεύοντα, κ. Βεργίνη Σπυρίδωνα, Αντιπρόεδρο της Δ.Ε. δηλαδή σε σύνολο επτά (7) μελών βρέθηκαν παρόντα τα παρακάτω πέντε (5) μέλη, άρχισε η Συνεδρίαση.
         

ΠΑΡΟΝΤΕΣ                                                                 ΑΠΟΝΤΕΣ                   

	1
	Βεργίνης Σπυρίδων (Αντιπρόεδρος)
	1
	Βεργίνης Ξενοφών, Δήμαρχος, Πρόεδρος Δ.Ε.

	2
	Αρματάς Γεράσιμος
	2
	Δρακονταειδής Κωνσταντίνος

	3
	Κωνσταντινίδη Σεβαστή
	3
	

	4
	Μαργέλη Μαρία (αναπλ.)
	4
	

	5
	Καλός Χαράλαμπος
	5
	

	6
	
	6
	

	7
	
	7
	


Τα πρακτικά τηρήθηκαν από την γραμματέα της Δημοτικής Επιτροπής, Αιμιλία Χαλκιοπούλου, υπάλληλο  του  Δήμου Λευκάδας.

Προτάχθηκαν ομόφωνα τα θέματα 9 και 10 της Ημερήσιας Διάταξης και συζητήθηκαν πριν το 1ο θέμα της Η.Δ.

Η κα Μαργέλη Μαρία, αναπληρωματικό μέλος της Δ.Ε., αναπληρώνει το τακτικό μέλος κ. Καραγιάννη Αθανάσιο.

Ο κ. Σέρβος Κων/νος, αναπληρωματικό μέλος της Δ.Ε., ο οποίος αναπληρώνει το τακτικό μέλος κ. Δρακονταειδή Κωνσταντίνο, προσήλθε μετά την συζήτηση των θεμάτων 9 και 10 της Η.Δ. που προτάχθηκαν και πριν την συζήτηση του 1ου θέματος της Η.Δ. και αποχώρησε πριν την συζήτηση του 12ου θέματος της Η.Δ.

Η κα Σεβαστή Κωνσταντινίδη, αποχώρησε μετά την συζήτηση των θεμάτων 9 και 10 της Η.Δ. που προτάχθηκαν και πριν την συζήτηση του 1ου θέματος της Η.Δ.

Ο Πρόεδρος της Δ.Ε. Δρ. Ξενοφών Ν. Βεργίνης, Δήμαρχος, προσήλθε μετά την συζήτηση των θεμάτων 9 και 10 της Η.Δ. που προτάχθηκαν και πριν την συζήτηση του 1ου θέματος της Η.Δ.

ΘΕΜΑ 8ο: Απόφαση Δ.Ε. για επικαιροποίηση  όρων διακήρυξης για την μίσθωση ακινήτου  στην Δ.Κ. Κατούνης  Δ.Ε. Λευκάδας, για τις ανάγκες στέγασης του κοινοτικού καταστήματος.

Εισηγητής: Δρ. Ξενοφών Ν. Βεργίνης, Δήμαρχος, Πρόεδρος Δ.Ε.

Ο Πρόεδρος της Δ.Ε. Δρ. Ξενοφών Ν. Βεργίνης, Δήμαρχος, εισηγούμενος το θέμα, έθεσε υπόψη των μελών της Επιτροπής τα εξής:
«Έχοντας  υπόψη:

1. Τις δ/ξεις του άρθρου 192 του ν. 3463/06 (Δ.Κ.Κ.) περί εκμίσθωσης ακινήτων των Δήμων.
2. Τις δ/ξεις του Π.Δ. 270/81 σύμφωνα με τις οποίες για τη μίσθωση ακινήτων από το Δήμο, απαιτείται δημοπρασία, η οποία διεξάγεται σε δύο φάσεις, οι όροι δε της δημοπρασίας καθορίζονται από την Δημοτική Επιτροπή. 

3. Τις δ/ξεις του άρθρου 26 του ν. 5056/23 σύμφωνα με τις οποίες από την αυτοδιοικητική περίοδο που άρχεται την 1η.1.2024, η οικονομική επιτροπή, η επιτροπή ποιότητας ζωής και η εκτελεστική επιτροπή των δήμων καταργούνται και τις αρμοδιότητές τους ασκεί η δημοτική επιτροπή που συγκροτείται και εκλέγεται με βάση το άρθρο 8.
4 Tην αριθ. 188/2023 απόφαση του Δ.Σ. με την οποία  διαπιστώνεται η  ανάγκη στέγασης των υπηρεσιών  της Δ.Κ. Κατούνης  Δ.Ε. Λευκάδας,

5. την με αριθ. 349/2023  απόφαση της Ο.Ε. Δήμου Λευκάδας με την οποία καθορίστηκαν  οι όροι διακήρυξης της δημοπρασίας για την  μίσθωση ακινήτου πλην όμως δεν εκδόθηκε η σχετική διακήρυξη, 

6. Το γεγονός ότι θα πρέπει να προχωρήσουμε στην επικαιροποίηση των όρων διακήρυξης της δημοπρασίας προκειμένου να εκδοθεί η σχετική διακήρυξη.

Θέτω υπόψη της Δημοτικής Επιτροπής, σχέδιο των όρων της διακήρυξης το οποίο έχει ως ακολούθως:

Η Δημοτική  Επιτροπή αφού έλαβε υπόψη την εισήγηση, τις διατάξεις του Π.Δ.270/81, του άρθρου 192 του ν. 3463/06, την με αριθ. 188/2023 απόφαση του Δ.Σ. Λευκάδας καθώς και την με αριθ. 349/2023 απόφαση της Ο.Ε. Δήμου Λευκάδας 

                                              Αποφασίζει

 Επικαιροποιεί  τους όρους διακήρυξης για την μίσθωση ακινήτου  στην περιοχή   Λυγιάς  της   Δ.Κ. Κατούνης   για τις ανάγκες στέγασης των υπηρεσιών της κοινότητας. 

1) Περιγραφή του μισθίου-μισθώματος

Το προς μίσθωση ακίνητο πρέπει να βρίσκεται στην περιοχή Λυγιάς  Δ.Κ. Κατούνης   και να πληροί   τις παρακάτω προδιαγραφές:

α) να έχει  έκταση  περί τα 80 τ.μ. περίπου 

β) να έχει  εύκολη πρόσβαση σε δρόμο για να μπορεί   να λειτουργήσει   ως Κοινοτικό Κατάστημα. 

2) Τρόπος Διενέργειας της Δημοπρασίας
Η δημοπρασία θα είναι  μειοδοτική, φανερή και προφορική, διεξάγεται δε σε δύο φάσεις ως εξής: 

Α. Διακήρυξη εκδήλωσης ενδιαφέροντος. 

Οι προσφορές ενδιαφέροντος  κατατίθενται στο Δήμο και στη συνέχεια η αρμόδια  υπηρεσία τις αποστέλλει στην επιτροπή του άρθρου 7 του ΠΔ 270/81, η οποία με επιτόπια έρευνα, κρίνει περί της καταλληλότητας των προσφερομένων ακινήτων και περί του αν ταύτα πληρούν τους όρους της παρούσας διακήρυξης. Η επιτροπή  συντάσσει σχετική έκθεση, εντός δέκα (10) ημερών από της λήψεως των προσφορών. Οι λόγοι αποκλεισμού ενός ακινήτου αιτιολογούνται επαρκώς στην έκθεση. Η έκθεση αξιολόγησης, μαζί με τις προσφορές ενδιαφέροντος, αποστέλλονται στο δήμο, ο οποίος την κοινοποιεί  σε κάθε έναν που εκδήλωσε ενδιαφέρον. 

Β. Διενέργεια δημοπρασίας. 

Στη συνέχεια ο Δήμαρχος ορίζει ημέρα και ώρα διεξαγωγής της δημοπρασίας, καλώντας με αποδεικτικό, να λάβουν μέρος  μόνο εκείνοι των οποίων τα ακίνητα κρίθηκαν κατάλληλα κατά τη διαδικασία της πρώτης φάσης. Κατά τη διενέργεια της δημοπρασίας συντάσσεται πρακτικό το οποίο μετά τη λήξη της δημοπρασίας υπογράφεται από τον μειοδότη . 
3) Δικαίωμα αποζημίωσης

Ο τελευταίος μειοδότης δεν αποκτά δικαίωμα προς αποζημίωση, από τη μη έγκριση των πρακτικών της δημοπρασίας από το αρμόδιο όργανο του δήμου ή της διοικητικής αρχής που έχει αντίστοιχη αρμοδιότητα. 

4) Σύμβαση

Ο τελευταίος μειοδότης υποχρεούται όπως εντός δέκα (10) ημερών από την κοινοποίηση, που ενεργείται με αποδεικτικό παραλαβής, της απόφασης της διοικητικής αρχής περί κατακυρώσεως ή εγκρίσεως του αποτελέσματος της δημοπρασίας, να προσέλθει μαζί με τον εγγυητή του για την σύνταξη και υπογραφή της σύμβασης, άλλως και η κατατεθείσα εγγύηση καταπίπτει υπέρ του δήμου χωρίς δικαστική παρέμβαση. 

Ενεργείται δε αναπλειστηριασμός εις βάρος του και του εγγυητή του, οι οποίοι ευθύνονται για το μεγαλύτερο τυχόν οικονομικό αποτέλεσμα της δημοπρασίας από αυτό της προηγούμενης.

Μετά το πέρας της παραπάνω προθεσμίας των δέκα (10) ημερών η σύμβαση θεωρείται ότι καταρτίστηκε οριστικά.
5) Διάρκεια Μίσθωσης

Η διάρκεια της μίσθωσης ορίζεται σε πέντε   (05) χρόνια με δυνατότητα παράτασης επί πλέον πέντε  (05) χρόνια με απόφαση του Δ.Σ, εφόσον αυτό κριθεί αναγκαίο από τον Δήμο. Ειδικά για τον πρώτο χρόνο το μίσθωμα θα   αφορά το υπόλοιπο χρονικό διάστημα  έως 31.12. 2024. 
6) Προθεσμία καταβολής του Μισθώματος

Το ετήσιο μίσθωμα θα καταβάλλεται  σε δύο δόσεις ετησίως ως εξής :   Η πρώτη δόση, το μισό ποσό της τελικής προσφοράς θα καταβληθεί μέχρι 30 Ιουνίου  εκάστου έτους και το υπόλοιπο ποσό εντός μηνός Δεκεμβρίου εκάστου έτους 
7) Δικαιολογητικά συμμετοχής

Τα δικαιολογητικά συμμετοχής στην δημοπρασία, αυτών που τα ακίνητά τους  θα κριθούν  κατάλληλα είναι τα παρακάτω:

Α. Εγγυητική επιστολή  για συμμετοχή στη δημοπρασία  σύμφωνα με το άρθρο 3 παρ.3 του ΠΔ 270/81. Η εγγύηση συμμετοχής πρέπει να αποτελεί ποσοστό δέκα επί τοις εκατόν (10%) του ορίου ανώτερης προσφοράς, τούτου υπολογιζόμενου προκειμένου μεν για χρόνο μικρότερο του έτους για ολόκληρο το χρόνο της μίσθωσης, προκειμένου δε για χρόνο μεγαλύτερο του έτους, ενός έτους τουλάχιστον.


Β. Δημοτική ενημερότητα.


Γ. Υπεύθυνη Δήλωση ότι έλαβαν γνώση των όρων της διακήρυξης και αποδέχεται αυτούς ανεπιφύλακτα.

         Δ.  Τίτλο κυριότητας του ακινήτου.

8) Κρατήσεις

Το μίσθωμα υπόκειται στις εκάστοτε νόμιμες κρατήσεις.
9) Αναμίσθωση – Υπεκμίσθωση

Σιωπηρή  αναμίσθωση, ως και υπεκμίσθωση του μισθίου από τον μισθωτή απαγορεύεται απολύτως.

10) Δημοσίευση Διακήρυξης

Η διακήρυξη θα δημοσιευθεί με ευθύνη των υπηρεσιών του Δήμου στον πίνακα ανακοινώσεων του Δήμου μας και των γραφείων της Δ.Κ. Κατούνης  καθώς και στο πρόγραμμα Διαύγεια. 
11) Επανάληψη της δημοπρασίας

Η δημοπρασία επαναλαμβάνεται οίκοθεν από τον Δήμαρχο εάν δεν παρουσιάσθηκε κατ' αυτήν μειοδότης. 

Η δημοπρασία επαναλαμβάνεται κατόπιν αποφάσεως του Δημοτικού Συμβουλίου όταν:

α) το αποτέλεσμα αυτής δεν εγκριθεί από την Δ.Ε., λόγω ασύμφορου του επιτευχθέντος αποτελέσματος ή σφάλματος στη διενέργεια της δημοπρασίας

β) μετά την κατακύρωση της δημοπρασίας, ο τελευταίος μειοδότης  αρνηθεί  να υπογράψει τα πρακτικά, ή τη σύμβαση μίσθωσης, επίσης όταν μετά την κοινοποίηση στον τελευταίο μειοδότη της εγκριτικής επί του αποτελέσματος της δημοπρασίας αποφάσεως δεν προσέλθει αυτός εμπροθέσμως για την σύνταξη και υπογραφή της σύμβασης.

Στην περίπτωση (β) η δημοπρασία, επαναλαμβάνεται εις βάρος του τελευταίου μειοδότη, ως ελάχιστον δε όριο προσφοράς ορίζεται το επ' ονόματι τούτου κατακυρωθέν ποσόν, δυνάμενο να μειωθεί με απόφαση του Δημοτικού Συμβουλίου. 

Η επαναληπτική δημοπρασία γνωστοποιείται με περιληπτική διακήρυξη του Δημάρχου αναφερομένης στους όρους της πρώτης διακήρυξης και δημοσιευομένης, πέντε (5) τουλάχιστον ημέρες προ της ημέρας της διενέργειας της δημοπρασίας, διεξάγεται δε σύμφωνα με τα όσα αναφέρθηκαν.

Η επανάληψη της δημοπρασίας ενεργείται με βάση τη δοθείσα τελευταία προσφορά κατά την προηγούμενη δημοπρασία.

12) Πληροφόρηση ενδιαφερομένων
Πληροφορίες για τη δημοπρασία  παρέχονται από το Γραφείο  – Τμήμα Εσόδων Περιουσίας Ταμείου - Δήμου Λευκάδας, τις εργάσιμες ημέρες και ώρες Διεύθυνση Αντ.Τζεβελέκη –Διοικητήριο Τηλέφωνο 2645360563 ,    e mail : politis@lefkada.gov.gr
Αντίγραφο της διακήρυξης χορηγείται ή αποστέλλεται στους ενδιαφερόμενους μετά από σχετικό αίτημα.» 

Μετά από διαλογική συζήτηση, η Δ.Ε.  αφού  έλαβε υπόψη της:

· την ανωτέρω εισήγηση

· τις δ/ξεις  του άρθρου 75 του Ν.3852/2010 , όπως αντικαταστάθηκε από το άρθρο 77 του Ν. 4555/18
· τις δ/ξεις των άρθρων 8, 9 & 26 του Ν. 5056/2023
· την υπ΄αριθ. 1328/110575/2023/23-12-2023 εγκ. Υπ. Εσωτερικών
· τις δ/ξεις του άρθρου 55 του Ν.5083/2024.
ΑΠΟΦΑΣΙΖΕΙ ΟΜΟΦΩΝΑ

Την επικαιροποίηση των όρων διακήρυξης για την μίσθωση ακινήτου  στην Δ.Κ. Κατούνης  Δ.Ε. Λευκάδας, για τις ανάγκες στέγασης του κοινοτικού καταστήματος, σύμφωνα με την ανωτέρω εισήγηση.

Η απόφαση αυτή πήρε αύξοντα αριθμό: 65/2024.              
     

          Ο Πρόεδρος 

                          

 Τα Μέλη

    
          Δρ. ΞΕΝΟΦΩΝ Ν. ΒΕΡΓΙΝΗΣ

                                ΔΗΜΑΡΧΟΣ[image: image1.png]

